C 200/22
FI
Euroopan unionin virallinen lehti
8.6.2023
Lajta sajt -juuston kypsytys edellyttää erityistä taitotietoa.
Juustot käännetään 3–4 päivän välein ja pestään suolavedellä bakteerikasvun tehostamiseksi.
Ne on käännettävä ja pestävä käsin hyvin huolellisesti, eikä niitä saa pyyhkiä.
Lajta sajt -juustoa kypsytetään kaksi viikkoa, jonka jälkeen juusto on täysin kittipintainen.
Kypsyminen alkaa pinnalta ja etenee kohti keskiosaa, ja juusto on sisältä kypsä prosessin päätyttyä.
Kypsymisprosessin aikana kuoren pH-arvo nousee myös nopeasti, mikä johtuu eräiden juuston pinnalla luonnollisesti kasvavien hiivojen (esim. Oospora lactisin) aiheuttamasta laktaatin pilkkoutumisesta (hiilidioksidiksi ja vedeksi).
Lajta sajt -juuston kypsymiselle on ominaista useimpien proteiinien nopea hajoaminen, mikä tarkoittaa, että 50–60 prosenttia proteiineista on peptidejä, osittain aminohappoyhdisteiden muodossa, kypsytysviikolla 2.
Kolmen viikon kypsytyksen jälkeen on havaittavissa ammoniakin maku ja tuoksu.
Juuston rakenne on myös pehmentynyt.
Juusto onkin varastoitava kolmannesta viikosta 2–8 °C:n lämpötilaan, jotta se olisi syötävää ja säilyttäisi ominaispiirteensä.
Lajta sajt -juuston maine perustuu juuston makuun, aromaattisuuteen, tuoksuun, erittäin miellyttävään murenevaan rakenteeseen ja ainutlaatuisen yhtenäiseen laatuun.
Se oli ja on edelleen gourmetjuustojen ystävien suosikki, ja se kuuluu voimakkaan proteolyysin ansiosta ruoansulatuksen kannalta helposti sulaviin juustoihin.
”Lajta sajt” mainitaan juustoille omistetussa blogissa tunnettuna ja oikeutetusti suosittuna unkarilaisena juustona, joka luokitellaan yhdeksi kittijuustoista.
Juustoa kuvataan seuraavasti: ”Juuston kuori on ohut, joustava ja tumman kellertävänpunainen.
Juusto on rakenteeltaan tiivistä, ja siinä on pieniä reikiä.
Sen maku on omaleimainen, aromaattinen ja miellyttävän terävä.
Se on helppo viipaloida ja raastaa, joten se onkin täydellinen voileipäjuusto.
Se sopii syötäväksi myös pastan kanssa.
Suosittelisin sitä mihin tahansa ruokaan, johon käytetään juustoa.”
Lähde: https://sajtologia.blog.hu/2015/09/09/ha_lajta_van_rajta ”Lajta sajt” on saanut paljon tunnustusta unkarilaisissa ja kansainvälisissä juustokilpailuissa. — kultainen palkinto Unkarin vuoden 2011 kansallisessa juustokilpailussa Csermajorissa — vuoden 2013 kansallisen juustokilpailun ensimmäinen palkinto; kilpailu järjestettiin Budavárin 22. viinifestivaalin yhteydessä, ja siihen osallistui perinteisiä kansallisia juustoja 15 maasta — kultamitali vuoden 2018 Országos Sajtmustra -tapahtumassa — toinen sija vuoden 2019 Mikulovin juustofestivaaleilla Tšekissä — paljon mainetta kutsuvieraana vuoden 2021 Caseus Veneti -juustonäyttelyssä.
Juustoa voivat asettaa näytteille pienimuotoiset juustonvalmistajat, jos he tuottavat ainutlaatuisia tuotteita, joilla on paikallisia ominaisuuksia.
Lähde: https://www.padovaoggi.it/foto/eventi/caseus-veneti-piazzola-25-26-settembre-2021.html/ Eritelmän julkaisutiedot https://gi.kormany.hu/foldrajzi-arujelzok